
Zdravstveni dom Ribnica razpisuje
JAVNI RAZPIS ZA DODELITEV KADROVSKIH ŠTIPENDIJ ZA ŠTUDIJSKO LETO 2026/2027

Na podlagi 40. člena Statuta javnega zavoda dr. Janeza Oražma Ribnica ter Pravilnika o kadrovskem štipendiranju v Zdravstvenem domu Ribnica, Zdravstveni dom dr. Janeza Oražma Ribnica objavlja javni razpis za podelitev kadrovskih štipendij za študijsko leto 2026/2027
Predmet razpisa
Zdravstveni dom dr. Janeza Oražma Ribnica razpisuje 4 kadrovske štipendije za študente enovitega magistrskega študijskega programa Medicina. 
Namen razpisa je zagotavljanje dolgoročne kadrovske stabilnosti in kakovostne zdravstvene oskrbe prebivalcev občin Ribnica, Sodražica, Loški Potok in Velike Lašče.
Obdobje štipendiranja
Štipendija se dodeli za študijsko leto 2026/2027 oziroma za čas izpolnjevanja pogojev po pogodbi o štipendiranju.
Višina štipendije
Višina mesečne kadrovske štipendije znaša 600,00 EUR mesečno.
Štipendija se izplačuje mesečno do 15. dne v mesecu za pretekli mesec.
Pogoji za prijavo
Na razpis se lahko prijavijo kandidati, ki:
· imajo status študenta,
· so vpisani najmanj v drugi letnik študijskega programa Medicina,
· so državljani Republike Slovenije,
· ne prejemajo druge kadrovske štipendije ali štipendije za deficitarne poklice,
· niso v delovnem razmerju,
· ne opravljajo samostojne registrirane dejavnosti,
· niso vpisani v evidenco brezposelnih oseb,
· niso poslovodne osebe gospodarske družbe ali zavoda,
· niso bili pravnomočno obsojen za kaznivo dejanje s kaznijo zapora daljšo od 6 mesecev.
Prijave morajo kandidati poslati najkasneje do 15. septembra 2026 na naslov Zdravstveni dom dr. Janeza Oražma Ribnica,  Majnikova ulica 1, 1310 Ribnica s pripisom »VLOGA ZA KADROVSKO ŠTIPENDIJO – NE ODPIRAJ«. Za pravočasno se šteje prijava, oddana priporočeno na pošto do zadnjega dne razpisnega roka. Besedilo razpisa in vlogo za razpis najdete na spletni strani Zdravstvenega doma Ribnica 

Dodatne informacije so na voljo na naslednjih kontaktih:
· telefon: 01/837-22-24 (Katja Burger)
· e-pošta: katja.burger@zdribnica.si

